  Виталий Пронин Кезысь О. Поскрёбышев нимо ёрос музейын люкало Быдӟым оже пыриськемъёслэсь туспуктэмъёссэс. 9-тӥ Майлы татын фотоосын буре ваён борддор радъялозы.- Ветеранъёс улонысь кошко ке, куддыръя соослэн туспуктэмъёссы тус-тас луо, ышо-быро. Нош музейын соос ӵужектыса но тузонӟыса уз улэ, - вера музейлэн кивалтӥсез Наталья Селиверстова. - Стендъёсты планшетъёсты сямен дасяло, музейысь соосты быдэс ёросэ поттыны, мукет гуртъёсын но возьматыны луоз. Буре ваён борддорын али 300 пала туспуктэм.Выль фотоосты возьмало туэ но. Кин уг быгаты Кезэ вуыны, фотоосты келяны луэ музейлэн почтаяз таӵе адресъя: muzkez@yandex.ru   